Ενημέρωση για το προσβάσιμο λεωφορείο

του Πανεπιστημίου Θεσσαλίας

Αξιότιμες/οι Κυρίες και Κύριοι,

Το Πανεπιστήμιο Θεσσαλίας έχει προμηθευτεί προσβάσιμο λεωφορείο για την εξυπηρέτηση των φοιτητών και φοιτητριών με αναπηρία (ΦμεΑ) του Πανεπιστημίου Θεσσαλίας (ΠΘ). Πρόσφατα πραγματοποιήθηκε δράση ευαισθητοποίησης και εκπαίδευσης σχετικά με τη χρήση του λεωφορείου και τώρα είμαστε έτοιμοι για την πιλοτική του χρήση.

Το συγκεκριμένο λεωφορείο θα χρησιμοποιηθεί: α) αρχικά για τη μετακίνηση των φοιτητών και φοιτητριών με κινητική αναπηρία στα πλαίσια των μαθημάτων τους στην πόλη του Βόλου, και β) τις εκπαιδευτικές επισκέψεις ή εκδρομές όλων των τμημάτων των 5 πόλεων του ΠΘ.

Εάν σκοπεύετε να πραγματοποιήσετε κάποια εκπαιδευτική επίσκεψη/εκδρομή στο πλαίσιο του μαθήματος σας, στην οποία θα συμμετέχει κάποιος φοιτητής ή κάποια φοιτήτρια με αναπηρία, παρακαλούμε επικοινωνήστε με την ΠΡΟΣΒΑΣΗ εγκαίρως (1 μήνα πριν την επίσκεψη) ώστε να γίνουν οι σχετικές ενέργειες σε συνεργασία με το γραφείο κίνησης.

Θα χρειαστεί να αποστείλετε συγκεκριμένες πληροφορίες, όπως μέρα που θα πραγματοποιηθεί η επίσκεψη, ώρα αναχώρησης και επιστροφής, προορισμός και απόφαση συνέλευσης για τη μετακίνηση.

Για περισσότερες πληροφορίες ή διευκρινήσεις μπορείτε να επικοινωνήσετε με την ΠΡΟΣΒΑΣΗ 9.00-15.00 στο 24210 74345, 74338 ή με μήνυμα στην ηλεκτρονική μας διεύθυνση prosvasi@uth.gr

Με εκτίμηση

Μάγδα Νικολαραΐζη
Αναπληρώτρια Καθηγήτρια Ειδικής Αγωγής-Αγωγής Κωφών
Παιδαγωγικό Τμήμα Ειδικής Αγωγής
Επιστημονική Υπεύθυνη της ΠΡΟΣΒΑΣΗΣ
Πανεπιστήμιο Θεσσαλίας